10. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 8350 της 3/23 Ιουν. 1976 (ΦΕΚ Β΄ 827) Περί τρόπου βεβαιώσεως λιποταξίας ή παρανόμου απουσίας επί πλοίων υπό Ελληνικήν Σημαίαν ως και υπό ξένων ελληνικών συμφερόντων συμβεβλημένων μετά του Ναυτικού Απομαχικού ταμείου (Ν.Α.Τ.) Έχοντες υπ’ όψει το άρθρ. 267 παρ. 2 του Κώδικος Δημοσίου Ναυτικού Δικαίου», αποφασίζομεν: Καθορίζομεν ως κάτωθι την διαδικασίαν βεβαιώσεως των παραβάσεων λιποταξίας (άρθρ. 207) και παρανόμου απουσίας εν ώρα φυλακής (άρθρ. 205). Α΄. ΒΕΒΑΙΩΣΙΣ ΤΕΛΕΣΕΩΣ ΛΙΠΟΤΑΞΙΑΣ 1.Επί τη τελέσει λιποταξίας κατά το άρθρ. 207 του Κώδικος Δημοσίου Ναυτικού Δικαίου, λόγω συνεχούς απουσίας πέραν των δύο ημερών ή κατά τον απόπλουν, ο πλοίαρχος του υπό Ελληνικήν Σημαίαν Εμπορικού πλοίου, προβαίνει εις την βεβαίωσιν της πράξεως δια συντάξεως ειδικής εκθέσεως, ως υπόδειγμα υπ’ αριθ.1. 2.Η συμπλήρωσις της ειδικής εκθέσεως βεβαιώσεως λιποταξίας, λαμβάνει χώραν τη συμπράξει ως δευτέρου αξιωματικού-Γραμματέως, του Υπάρχου ή Υποπλοιάρχου προκειμένου περί παραβάτου ανήκοντος εις τον κλάδον προσωπικού καταστρώματος ή γενικών υπηρεσιών και του Α΄ Μηχανικού προκειμένου περί προσωπικού του κλάδου μηχανής. Εν αδυναμία εκπληρώσεως καθηκόντων Γραμματέως των ως άνω αξιωματικών, προσλαμβάνονται ως Γραμματείς αντιστοίχως οι επόμενοι εις την ιεραρχίαν αξιωματικοί. 3.Η εν λόγω έκθεσις μετά ή άνευ του ναυτικού φυλλαδίου ή διαβατηρίου καταρτίζεται κατά τα αναγραφόμενα εις το υπόδειγμα υπ’ αριθ. 1 και κατατίθεται εις την Λιμενικήν ή Προξενικήν Αρχήν του λιμένος ένθα έλαβεν χώραν η λιποταξία ή διαβιβάζεται εις Υπουργείον Εμπορικής Ναυτιλιας. Επί του ημερολογίου επικολλάται ακριβές αντίγραφον της εκθέσεως και αναγράφεται παν έτερον συμπληρωματικόν στοιχείον. 4.Ουδεμία ετέρα ενέργεια θα λαμβάνη χώραν πέραν των ανωτέρω δια την διαπίστωσιν της λιποταξίας. Εάν δι’ οιονδήποτε λόγον δεν κατέστη δυνατή η τήρησις της κατά τα ανωτέρω αναγραφομένης συνοπτικής διαδικασίας, θα ενεργώνται τα υπό των γενικών διατάξεων προβλεπόμενα. 5.Η αρμοδία Διεύθυνσις του Υπουργείου Εμπορικής Ναυτιλίας λαμβάνουσα την έκθεσιν του πλοιάρχου, διαβιβάζεται αυτήν εις τον αρμόδιον Εισαγγελέα δια την ποινικήν δίωξιν και αντίγραφον αυτής εις το Πρωτοβάθμιον Πειθαρχικόν Συμβούλιον δια την πειθαρχικήν τοιαύτην. 6.Επί λιποταξίας τελεσθείσης επί πλοίου υπό ξένην σημαίαν ελληνικών συμφερόντων, συμβε(Αντί της σελ. 118,449(α) Σελ. 118,449(β) Τεύχος 635-Σελ.5. Κώδικας Δημόσιου Ναυτικού Δικαίου 19.Α.ν.8-10 βλημένου μετά του Ναυτικού Απομαχικού Ταμείου, ο Έλλην πλοίαρχος αυτού, έχων εκ του νόμου υποχρέωσιν μηνύσεως της πράξεως κατά το άρθρ. 239 του Κώδικος Δημοσίου Ναυτικού Δικαίου συντάσσει ως ανωτέρω εν παρ. 2, ειδικήν μηνυτήριον αναφοράν ως το υπόδειγμα υπ’ αριθ. 2. Η λόγω αναφορά κατατίθεται εις την Λιμενικήν ή Προξενικήν Αρχήν του λιμένος ένθα έλαβεν χώραν η λιποταξία και εν αδυναμία εις την ιδίαν αρχήν του πρώτου επομένου λιμένος κατάπλου. Εάν δι’ οιονδήποτε λόγον δεν κατέστη δυνατή η τήρησις της αναφερομένης συνοπτικής διαδικασίας, ο πλοίαρχος παρουσιάζεται εις τας ιδίας Αρχάς αίτινες εφαρμόζουν τας γενικώς επί καταγγελίας αξιοποίνου πράξεως ισχυούσας διατάξεις. Β΄. ΒΕΒΑΙΩΣΙΣ ΠΑΡΑΝΟΜΟΥ ΑΠΟΥΣΙΑΣ 1.Επί διαπιστώσεως παρανόμου απουσίας κατά το άρθρ. 205 του Κώδικος Δημοσίου Ναυτικού Δικαίου, εφ’ όσον αύτη ετελέσθη εν τη ημεδαπή και είχεν ως  συνέπειαν την απουσίαν του ναυτικού κατά τον απόπλουν του πλοίου, ο πλοίαρχος του πλοίου προβαίνει εις την συμπλήρωσιν ειδικής εκθέσεως κατά το υπόδειγμα υπ’ αριθ. 3. 2.Επί διαπιστώσεως της απουσίας προ του απόπλου και εφ’ όσον υφίσταται διαθέσιμος, κατά την κρίσιν του πλοιάρχου, χρόνος, η έκθεσις κατατίθεται εν πρωτοτύπω εις την Λιμενικήν Αρχήν και εν αντιγράφω επικολλάται εις το ημερολόγιον του πλοίου. Προκειμένου περί διαπιστώσεως της απουσίας εν πλω ή εν λιμένι ένθα δεν υφίσταται Λιμενική Αρχή η συνταχθείσα έκθεσις επιδίδεται εις την Λιμενικήν Αρχήν του πρώτου λιμένος κατάπλου. Εάν η απουσία διεπιστώθη μετά τον απόπλουν και το πλοίον προορίζεται δια την αλλοδαπήν ο πλοίαρχος επιδίδει την συνταχθείσαν έκθεσιν εις την Λιμενικήν ή Προξενικήν Αρχήν του πρώτου λιμένος κατάπλου εν τη αλλοδαπή. 3.Αι παρ. Α2 έως 4 εφαρμόζονται αναλόγως. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω δεόντως. (Ακολουθούν υποδείγματα βεβαιώσεως λιποταξίας και παρανόμου απουσίας). Σελ. 118,450(β) Τεύχος 635-Σελ. 6 19.Α.ν.10 Κώδικας Δημόσιου Ναυτικού Δικαίου 